Rosenkrantz’ gate (Oslo)

Se pekerside for flere forekomster av Rosenkrantz’ gate.

Rosenkrantz’ gate (1–21, 2–24) er en gate i Oslo sentrum. Den går fra C.J. Hambros plass til Rådhusplassen. Nummereringen av gaten går motsatt av normalt i Oslo.

Gaten er oppkalt etter riksstattholder Marcus Gjøe Rosenkrantz (1762–1838).

 Bygninger og institusjoner 
NrBildeBeskrivelse 1  Rosenkrantz’ gate 1|100px|bottom  Her ble Hotell Hospitset oppført 1898 på grunnen til den tidligere Brochmannsløkken. Hotellet ble drevet av Diakonhjemmet. Det ble rekvirert av Stab II av Luftnachrichten Regiment 50 under okkupasjonen. Fire personer omkom under en dramatisk brann i 1947. Stefanhotellet (ark. F. S. Platou) i 8 etasjer ble oppført til vinter-OL 1952. Hotellet ble solgt i 1990, og fikk i 1992 skjenkebevilling etter å ha vært drevet som avholdshotell frem til det. Per 2024 holder Thon Hotel Rosenkrantz til i bygget. 3  Rosenkrantz’ gate 3|100px|bottom  Pressens Hus, oppført 1966, tilholdssted for blant annet NTB til 1986. Fra 1999 er bygget del av Hotel Bristol. 7  Rosenkrantz’ gate 7|100px|bottom  Opprinnelig 3 etasjer bygget for Nissens Latin- og Realskole (1847-), del av Karl Johan-kvartalet. Oslo handelsgymnasium (1875-1885), Oslo Håndverks- og Industriforening tok over bygget i 1882. 10  Rosenkrantz’ gate 10|100px|bottom  Oslo Nye Teater 11   Rosenkrantz’ gate 11|100px|bottom  Lokaler for Siemens-Schuckert Norsk A/S elektriske anlegg i 1911. Snublestein til minne for Sofie Springmann, kontordame for Siemens, deportert til Auschwitz 1942. I kjelleren til 11b lå hiphop- og housemusikk-klubben Head On fra 1992 til 2003, hvor kronprins Haakon og Mette-Marit første gang ble sett offentlig sammen. 16  Rosenkrantz’ gate 16|100px|bottom  Fagskolen Kristiania, en fagskole underlagt Høyskolen Kristiania 22  Rosenkrantz’ gate 22|100px|bottom  Forretningsgård oppført 1916 som har fått navnet «Juul-gården», etter Niels Juul & Co. som kjøpte gården 1922. Lokaler for Bårdar Danseinstitutt. Byggets adresse var lenge Tordenskiolds plass 3. Inngangspartiet har doble granittsøyler, med to skulpturer av Hermes og Poseidon, symboler for handel og sjøfart. Tidligere filial for Den norske Creditbank, hvor forfatter Kjell Hallbing var bankfunksjonær når han begynte sitt forfatterskap og blant annet bokserien om «Morgan Kane». Serveringssted og kulturhus, Smuget, lå her 1992–2011.

 Se også 
 Karl Johan-kvartalet

 Referanser 
Hotell Hospitset (Historiske Oslo)

 Litteratur 
 Oslo byleksikon: Rosenkrantz’ gate

 Eksterne lenker 


Kategori:Veier i Oslo
Kategori:Veier i Oslo sentrum
Kategori:Veier i Oslo oppkalt etter menn